Райымбекова Лира
Райымбекова Лира (1971-ж.т., Өзгөрүш айылы) - элдик жана эстрада ырчысы. 

1992-ж. Кыргыз мамлекеттик Т. Сатылганов атындагы филармониянын алдындагы эстрадалык студияны бүтүргөн. Ошол эле жылдан филармониянын А. Үсөнбаев атындагы “Эл шайырлар” тобунда ырчы болуп эмгектенүүдө. Р-нын аткаРУУчулук чеберчилиги, үнүнүн тунуктугу обончулар Б. Эгинчиевдин “Күлгүн жаш”, “Алымкан”, “Ойло сен”, “’’Селкиге”, А. Кадыровдун “Жангым келет”, “Жаша калкым”, “Сүрөлү өмүр узакка”, Ж. Садыковдун “Таарынтпайм сени”, “Колуңда турат жүрөгүм”, А. Райымбекованын “Жүрөгүм ооруйт дебеңиз”, “Сүйүүнүн ыйык жолу бир” деген ж.б. жалындаган жаштыктын махабатына, сүйүүгө арналган ашыктык ырларында ачылган. Ал ырларды комуздун коштоосунда улуттук колоритин өчүрбөй, маңызын байыта, ажарын ача аткарган. Япония, Түркия, Кытай ж. б. мамлекеттерде гастролдордо болгон. Жаш ырчы, аткаруучулардын республикалык сынактардын, фестивалдардын лауреаты.

Колдонулган адабияттар 
Токтогул району: Энциклопедия/ Башкы ред. Ү. Асанов; Ред. колл.: О. Ибраимов (төрага) ж. б. - Б.: Мамлекеттик тил жана энциклопедия борбору, 2005. 292 б., ил. ISBN 9967-14-030-5

Токтогул району
Инсандар